Mandag eftermiddag klokken 16.00 skete et trafikuheld på Løkkensvej ved Bakholm vest for Hjørring. En personbil var kørt op bag i en lastbil og føreren af personbilen var fastklemt efter uheldet. Han var klokken 16.30 netop blevet reddet ud af bilen. Hans skader er ikke alvorlige, men vagtchef ved Nordjyllands Politi Poul Badsberg fortæller at han efter endt behandling på stedet formentlig vil blive kørt til undersøgelse på sygehuset. Løkkensvej var efter uheldet spærret i begge retninger og Nordjyllands Politi opfordrede bilister til at finde alternative ruter. Vejen blev åbnet igen klokken 16.50.

Referat:
Personbil kørte op bag i lastbil, men kom ikke alvorligt til skade.